cyanic-selkie/wikianc huggingface dataset:
Λευκορωσικές διαδηλώσεις του 2020
Αύγουστος
Στις 22 Αυγούστου αναφέρθηκε ότι ένας ηγέτης απεργών συνελήφθη μέσα στη μέρα, ενώ ταυτόχρονα η κυβέρνηση απείλησε τους εργάτες με ποινικές διώξεις σε περίπτωση που δεν σταματούσαν τις απεργίες. Ακόμα, ο Λουκασένκο κατηγόρησε τις ΗΠΑ και την Ευρωπαϊκή Ένωση για υποκίνηση των διαμαρτυριών εναντίον του. Οι πορείες συμπαράστασης για την κυβέρνηση του Λουκασένκο συνεχίστηκαν σε διάφορες μεγάλες πόλεις. μικρογραφία|Πορεία της αντιπολίτευσης στο Μινσκ, 23 Αυγούστου 2020· οι λευκοκόκκινες σημαίες αποτελούν σύμβολο της αντιπολίτευσης της Λευκορωσίας μικρογραφία|Πορεία της αντιπολίτευσης στο κέντρο του Μινσκ, 23 Αυγούστου 2020 Στις 23 Αυγούστου οι διαδηλώσεις κατά του Λουκασένκο συνεχίστηκαν με εντυπωσιακή συμμετοχή. Υπολογίζεται ότι εκείνη τη μέρα (Κυριακή) συμμετείχαν 200.000 πολίτες μόνο στο Μίνσκ. Η κυβέρνηση φέρεται να έκλεισε πάνω από 50 ιστοσελίδες που υποστηρίζουν και καλύπτουν τις διαδηλώσεις της αντιπολίτευσης. Υπάρχουν πληροφορίες για αστυνομικούς που παραιτήθηκαν και τάχθηκαν στην πλευρά των διαδηλωτών. Πάντως, μέχρι τότε η αστυνομία υπολογίζεται ότι είχε συλλάβει επτά χιλιάδες διαδηλωτές. Την επομένη, 24, συνελήφθησαν δύο μέλη του συντονιστικού συμβουλίου, ενώ ο Λουκασένκο δήλωσε ότι όσοι συμμετέχουν στη «παράλληλη κυβέρνηση» του συντονιστικού συμβουλίου θα πρέπει να κατηγορηθούν για «υπόσκαψη της εθνικής ασφάλειας».
Στις 27 του μήνα σε μία μεγάλη διαδήλωση της αντιπολίτευσης συνελήφθησαν τουλάχιστον 20 δημοσιογράφοι ξένων ΜΜΕ. Εκπρόσωπος του υπουργείου εσωτερικών ανέφερε ότι οι δημοσιογράφοι οδηγήθηκαν σε αστυνομικό τμήμα για να πιστοποιηθεί η άδειά τους. Την ίδια ημέρα, ο πρόεδρος της Ρωσίας Βλαντιμίρ Πούτιν δήλωσε ότι έπειτα από παράκληση του Λουκασένκο είναι έτοιμος να στείλει τη ρωσική αστυνομία να συνδράμει τη Λευκορωσική, αν και συμπλήρωσε ότι δεν υπάρχει ακόμα τέτοια ανάγκη.
Στις 30 του μήνα, ανήμερα των 66ων γενεθλίων του Αλεξάντερ Λουκασένκο οι διαδηλωτές επιχείρησαν να προσεγγίσουν το προεδρικό μέγαρο, όμως απωθήθηκαν από την αστυνομία. Αναφέρθηκαν ότι συνελήφθησαν 125 διαδηλωτές. Την ίδια μέρα ο Βλαντιμίρ Πούτιν τηλεφώνησε στο Λουκασένκο για να του ευχηθεί και για να τον προσκαλέσει να επισκεφθεί τη Ρωσία μέσα στον Σεπτέμβριο.
Στις 31 του Αυγούστου ένα τρίτο μέλος του συντονιστικού συμβουλίου συνελήφθη, η Λίλια Βλάσοβα, ενώ αργότερα κλήθηκε για ανάκριση ο εκπρόσωπος τύπου του συμβουλίου, ο Αντόν Ροντένκοφ.
Σεπτέμβριος
Κατά τον Σεπτέμβριο οι διαδηλώσεις συνεχίστηκαν δυναμικά. Παρόλο που η συμμετοχή ήταν εμφανώς χαμηλότερη από αυτή του προηγούμενου μήνα, οι διαδηλωτές ξεπέρασαν πολλές φορές τις 100.000, σύμφωνα με τους διοργανωτές τους.
Οκτώβριος
αριστερά|μικρογραφία|Διαδήλωση κατά του Λουκασένσκο στο Μινσκ, 4 Οκτωβρίου 2020. Τον Οκτώβριο οι διαδηλώσεις συνεχίστηκαν με αρκετή συμμετοχή. Στις αρχές Οκτωβρίου η Ευρωπαϊκή Ένωση επέβαλε κυρώσεις σε 40 Λευκορώσους αξιωματούχους, για πρώτη φορά έπειτα από τις προεδρικές εκλογές του Αυγούστου. Ωστόσο, ο Αλεξάντερ Λουκασένκο δεν συμπεριλαμβάνεται στα πρόσωπα αυτά.
Στις 11 Οκτωβρίου ο Λουκασένκο εξέπληξε τους πάντες, όταν επισκέφθηκε φυλακή και συνάντησε διάφορους κρατούμενους, συμπεριλαμβανομένων και πολιτικών του αντιπάλων. Αναφέρεται ότι συνάντησε, μεταξύ άλλων, τον Βίκτωρ Μπαμπάρικο με τον γιο του. Η ίδια πηγή αναφέρει ότι ο πρόεδρος της Λευκορωσίας συζήτησε μαζί τους σχετικά με τις αλλαγές στο σύνταγμα τις οποίες προτείνει. Φέρεται να είπε, κιόλας, ότι το σύνταγμα δεν μπορεί να γραφτεί στους δρόμους. μικρογραφία|Πορεία κατά του Λουκασένκο, στο Μινσκ, στις 25 Οκτωβρίου, τη μέρα που έληγε το τελεσίγραφο της αντιπολίτευσης, προς τον Λουκασένκο να παραιτηθείΩστόσο, ο Οκτώβριος χαρακτηρίστηκε από την προσπάθεια της αντιπολίτευσης να δώσει ένα τέλος στην πολιτική κρίση, πηγαίνοντας τα πράγματα στα άκρα: στις 13 Οκτωβρίου, η Σβετλάνα Τσιχανόφσκαγια ανακοίνωσε ότι αν η κυβέρνηση δεν ικανοποιήσει τρία υποχρεωτικά αιτήματα μέχρι τις 26 Οκτωβίου τότε θα κηρυχθεί πανεθνική απεργία σε όλα τα επαγγέλματα και ο λαός θα βγει μαζικά στους δρόμους για να διαμαρτυρηθεί. Τα τρία υποχρεωτικά αιτήματα ήταν τα εξής:
Στα μεσάνυκτα της 25ης Οκτωβρίου έληξε το τελεσίγραφο της αντιπολίτευσης προς τον Λουκασένκο,. Συνεπώς η Σβετλάνα Τσιχανόφσκαγια ανακοίνωσε την έναρξη απεργιακής κινητοποίησης σε όλη την επικράτεια της χώρας. Είχε προηγηθεί μία ογκώδης αντικυβερνητική διαδήλωση στο Μινσκ, στην οποία η συμμετοχή, σύμφωνα με κάποιες πηγές, ξεπερνούσε τα 100.000 άτομα. Πολλοί σταθμοί του μετρό ήταν κλειστοί, σε μία προσπάθεια της κυβέρνησης να αποτρέψει τη μαζική συμμετοχή. Πολλοί ανέφεραν ότι εκείνη την ημέρα η πρόσβαση στο ίντερνετ ήταν περιορισμένη. Οι συλλήψεις που αναφέρθηκαν ξεπέρασαν τις χίλιες. Η αστυνομία προχώρησε στη χρήση χειροβομβίδων κρότου-λάμψης και δακρυγόνων για να διαλύσει τη διαδήλωση. μικρογραφία|Διαδήλωση κατά του Λουκασένκο, στις 18 Οκτωβρίου, στο [[Μινσκ. Ήταν η πρώτη φορά που το κυριακάτικο συλλαλητήριο δεν πραγματοποιήθηκε στο κέντρο της πόλης, αλλά σε νότιο οδικό άξονα, κοντά στα μεγάλα κρατικά εργοστάσια. ]]Από την 26η Οκτωβρίου λοιπόν, ξεκίνησε η πανεθνική απεργία που είχε προαναγγείλει η αντιπολίτευση. Η συμμετοχή στην απεργία, δεν μπορεί να εξακριβωθεί με ακρίβεια καθώς οι πληροφορίες ήταν συγκεχυμένες και αντιφατικές. Η κυβέρνηση ανέφερε ότι τα κρατικά εργοστάσια λειτουργούσαν κανονικά, κι ότι οι απεργοί ήταν ελάχιστοι. Αντίθετα, σύμφωνα με κατοίκους της Λευκορωσίας, οι απεργοί ήταν χιλιάδες. Πηγές της αντιπολίτευσης ανέφεραν ότι η Λευκορωσική KGB είχε στήσει μπλόκα έξω από τα κρατικά εργοστάσια συλλαμβάνοντας απεργούς, και εκφοβίζοντας τους εργαζόμενους ότι αν απεργούσαν θα έχαναν τη δουλειά τους.
Στις 27 Οκτωβρίου, η απεργία συνεχίστηκε, ωστόσο, πηγές της αντιπολίτευσης ανέφεραν ότι πολλοί εργαζόμενοι που θέλησαν να απεργήσουν για δεύτερη μέρα, δέχτηκαν ασφυκτική πίεση για να μην το πράξουν. Επίσης, ο Λουκασένκο χαρακτήρισε τις κινητοποιήσεις της αντιπολίτευσης «τρομοκρατικές απειλές». Η αυτοεξόριστη ηγέτις της αντιπολίτευσης Σβετλάνα Τσιχανόφσκαγια κάλεσε εκ νέου τους Λευκορώσους να στηρίξουν την πανεθνική απεργία.
Το κίνημα αλλάζει τακτική
Μετά από περίπου τρεις μήνες ιστορικών διαδηλώσεων που δεν είχε ξαναδεί η Λευκορωσία, το δημοκρατικό κίνημα οδηγήθηκε σε αδιέξοδο. Κανένα από τα αιτήματά του δεν είχε ικανοποιηθεί καθώς ο Αλεξάντερ Λουκασένκο βρισκόταν ακόμα στην εξουσία, η βία εναντίον των διαδηλωτών παρέμενε αμείωτη, και οι πολιτικοί κρατούμενοι αυξάνονταν. Όλες οι ηγετικές φυσιογνωμίες του κινήματος είχαν είτε καταφύγει σε γειτονικές χώρες, είτε είχαν φυλακιστεί. Οι απεργίες έληξαν γρήγορα, έπειτα από πίεση της κυβέρνησης, και οι δυνάμεις ασφαλείας, έμειναν στη συντριπτική τους πλειοψηφία πιστές στην κυβέρνηση. Ακόμα, το κίνημα πλέον, ήρθε αντιμέτωπο και με την κούραση του λαού από τις συνεχείς και κυρίως ατελέσφορες κινητοποιήσεις καθώς και με τον χειμώνα που ερχόταν. Όλα αυτά ανάγκασαν το κίνημα να αλλάξει τακτική. Πλέον, αντί να οργανώνεται μία μαζική διαδήλωση στο κέντρο του Μινσκ ή άλλων πόλεων οι πολίτες παροτρύνονται να οργανώσουν πολλές μικρές πορείες κοντά στις γειτονιές τους. Ακόμα, οι πολίτες ενθαρρύνονται στο να οργανώνουν και άλλες μορφές δράσης, όπως πχ συναυλίες στην από το σπίτι τους. Έτσι οι πολίτες μπορούν να συμμετέχουν πιο ενεργά στο κίνημα και ταυτόχρονα να αποφεύγουν την άμεση καταστολή των αρχών.
Νοέμβριος
Στην 1 Νοεμβρίου περίπου είκοσι χιλιάδες πολίτες συμμετείχαν σε πορεία στο ανατολικό Μινσκ, στο Κουραπάτι, μία δασώδης περιοχή στην οποία διακόσες χιλιάδες άνθρωποι είχαν εκτελεστεί στη διάρκεια της Μεγάλης Εκκαθάρισης του Στάλιν τις χρονιές 1938 με 1941. Οι διαδηλωτές φώναζαν «η μνήμη του λαού [ζει] περισσότερο από τη ζωή μιας δικτατορίας» καθώς επίσης «σταμάτα να βασανίζεις τον λαό σου». Η αστυνομία προχώρησε σε τουλάχιστον 240 συλλήψεις.
Στις 3 Νοεμβρίου η ομάδα εργασίας του Συμβουλίου των Ανθρωπίνων Δικαιωμάτων του ΟΗΕ χαιρέτισαν τα επιτεύγματα της κυβέρνησης της Λευκορωσίας στον τομέα των Ανθρωπίνων Δικαιωμάτων των τελευταίων ετών. Παρόλα αυτά η ομάδα επεσήμανε ότι ανησυχεί για συνεχιζόμενη χρήση βίας από τις αρχές προς τον λαό της Λευκορωσίας έπειτα από τις αμφιλεγόμενες εκλογές του Αυγούστου.
Ολόκληρη η έκθεση του ΟΑΣΕ (στα αγγλικά) εδώ
Στις 7 Νοεμβρίου, κι ενώ ο Αλεξάντερ Λουκασένκο εγκαινίαζε έναν πυρηνικό σταθμό στα δυτικά της χώρας, στο Μινσκ γυναίκες και υγειονομικοί έλαβαν μέρος σε διαφορετικές πορείες, απαιτώντας να σταματήσει η βία της αστυνομίας και να παραιτηθεί ο Λουκασένκο.
Στις 8 Νοεμβρίου χιλιάδες άτομα κατέβηκαν ξανά στους δρόμους του Μινσκ για να διαδηλώσουν ενάντια στο καθεστώς του Λουκασένκο. Ήταν από τις τελευταίες μαζικές κινητοποιήσεις της αντιπολίτευσης. Η αστυνομία προχώρησε σε τουλάχιστον 340 συλλήψεις. Η Σβετλάνα Τσιχανόφσκαγια, αφού συνεχάρη τον Τζο Μπάιντεν στη νίκη του στις Αμερικανικές προεδρικές εκλογές, δήλωσε εκείνη την ημέρα ότι είναι πεπεισμένη ότι ο Τζο Μπάιντεν θα συναντηθεί σύντομα με τον «δημοκρατικά εκλεγμένο πρόεδρο μίας ελεύθερης Λευκορωσίας». Από την άλλη, ο Αλεξάντερ Λουκασένκο δήλωσε ότι οι εκλογές στις ΗΠΑ αποτελούν «παρωδία της δημοκρατίας».
Στις 13 Νοεμβρίου, κατά τη διάρκεια διαδήλωσης της αντιπολίτευσης, πηγές ανέφεραν ότι ο 31ων ετών, τοπικά γνωστός καλλιτέχνης, Ράμαν Μπαντάρεκα ξυλοκοπήθηκε άγρια από την αστυνομία. Μεταφέρθηκε σε νοσοκομείο, όμως έπειτα από λίγο επιβεβαιώθηκε ο θάνατός του. Ο θάνατος του διαδηλωτή προκάλεσε οργή εναντίον του καθεστώτος, παρόλο που η κυβέρνηση αρνείται κάθε ανάμειξη με τον θάνατό του και υποστηρίζει ότι σκοτώθηκε σε συμπλοκή του με πολίτες. μικρογραφία|Μασκοφόροι άνδρες των ειδικών δυνάμεων της αστυνομίας χτυπάνε και συλλαμβάνουν διαδηλωτές βάζοντάς τους σε βαν. 15 Νοεμβρίου 2020 Την Κυριακή, 15 Νοεμβρίου, δύο μέρες μετά τον θάνατο του νεαρού καλλιτέχνη, χιλιάδες διαδηλωτές βγήκαν για μία ακόμη αφορά στους δρόμους των μεγάλων πόλεων της Λευκορωσίας για να αξιώσουν την παραίτηση του προέδρου Αλεξάντερ Λουκασένκο. Οι διαδηλωτές φώναζαν «σταματήστε να μας σκοτώνεται» και «θα βγω έξω», οι τελευταίες λέξεις που έγραψε ο Ράμαν Μπαντάρενκα. Πολλοί ήταν αυτοί που κατέθεσαν λουλούδια και στεφάνια προς τιμήν του. Η αστυνομία συνέλαβε περίπου 390 άτομα, ενώ αυτόπτες μάρτυρες κατήγγειλαν ότι η αστυνομία χρησιμοποιούσε σφαίρες καουτσούκ εναντίον των διαδηλωτών. αριστερά|μικρογραφία|Διαδήλωση της αντιπολίτευσης, 15 Νοεμβρίου 2020 Στις 22 Νοεμβρίου η Λευκορωσική Αυτοκέφαλη Ορθόδοξη Εκκλησία (να μην συγχέεται με την Λευκορωσική Ορθόδοξη Εκκλησία) αναθεμάτισε τον Λουκασένκο επειδή «επί 26 χρόνια κυβερνεί σαν δικτάτορας, δολοφόνος και βασανιστής του Λευορωσικού λαού». Η ανακοίνωση επεξηγεί ότι «η εκκλησία είναι ένας πνευματικός και μη πολιτικός θεσμός, ωστόσο, διδάσκει κιόλας να παλεύουμε για την αλήθεια, συνεπώς δεν μπορεί να παρακολουθεί αμέτοχη τις εξελίξεις της τρομοκρατίας των Λευκορώσων».
Στις 24 Νοεμβρίου ένας γνωστός αναρχιστής και οργανωτής διαδηλώσεων στη Λευκορωσία συνελήφθη αφότου οι δυνάμεις ασφαλείας έκαναν έφοδο στο σπίτι του. Πηγές ανέφεραν ότι οι αστυνομικοί τον βασάνισαν και τον απείλησαν ότι θα τον δολοφονούσαν ή θα τον βίαζαν αν έλεγε τίποτα στη φυλακή για τον βασανισμό του.
Στις 27 Νοεμβρίου σε μία επίσκεψή του σε νοσοκομείο, ο Αλεξάντερ Λουκασένκο δήλωσε ότι δεν θα δεν συνεχίσει να είναι πρόεδρος όταν υιοθετηθεί ένα καινούριο σύνταγμα. Ωστόσο δεν διευκρίνισε πότε αυτό θα μπορούσε να γίνει.
Στις 30 Νοεμβρίου περισσότεροι από 1.000 συνταξιούχοι κατέβηκαν στους δρόμους, φωνάζοντας «ντροπή» και «γιαγιάδες και παππούδες ας βαδίσουμε προς τη νίκη!». Αναφέρθηκαν τουλάχιστον 12 συλλήψεις συνταξιούχων.
Δεκέμβριος
Την πρώτη του μήνα η Σβετλάνα Τσιχανόφσκαγια ανακοίνωσε τη δημιουργία ενός «βιβλίου εγκλημάτων» στο οποίο θα καταγράφονταν όλες οι περιπτώσεις κατάχρησης εξουσίας και αλόγιστης χρήσης βίας από τις Λευκορωσικές αρχές. Τα γεγονότα αυτά θα επαληθεύονταν από ανεξάρτητους νομικούς.
Στις 6 Δεκεμβρίου πολλοί ήταν αυτοί που κατέβηκαν να διαδηλώσουν στις γειτονιές τους, ακολουθώντας τη νέα τακτική της αντιπολίτευσης που θέλει να οργανώνονται πολλές μικρές πορείες αντί μίας μεγάλης στο κέντρο της πόλης, ώστε να μην τραβήξουν την προσοχή της αστυνομίας. Η αστυνομία, από τη μεριά της, από το πρωί είχε κατεβάσει θωρακισμένα οχήματα στους δρόμους του Μινσκ και είχε αποκλείσει την πρόσβαση σε διάφορες κεντρικές πλατείες. Επίσης πολλοί σταθμοί του μετρό ήταν κλειστοί και η πρόσβαση σε κάποιες ηλεκτρονικές πλατφόρμες ήταν περιορισμένη. Αναφέρθηκαν τουλάχιστον 340 συλλήψεις. Δύο δημοσιογράφοι συνελήφθησαν στην πόλη Γκόντνο, στο δυτικό μέρος της χώρας.
Την επομένη, 7 Δεκεμβρίου, μερικές εκατοντάδες ήταν αυτοί που διαδήλωσαν στο κέντρο του Μινσκ καθώς και σε άλλες πόλεις. Στην πορεία συμμετείχαν κυρίως συνταξιούχοι καθώς και υγειονομικοί, οι οποίοι απαιτούσαν την παραίτηση του προέδρου Αλεξάντερ Λουκασένκο. Η πορεία ξεκίνησε από την πλατεία Γιακούμπ Κολάς, στο κέντρο του Μινσκ, ωστόσο η αστυνομία τους απέτρεψε από το να ακολουθήσουν την προγραμματισμένη διαδρομή τους και να πάνε προς την πλατεία Ανεξαρτησίας. Μεταξύ των συλληφθέντων ήταν και ένας Πολωνός δημοσιογράφος μαζί με τον κάμεραμαν που τον συνόδευε.
Στις 13 Δεκεμβρίου οι Λευκορώσοι κατέβηκαν ξανά να διαδηλώσουν στις γειτονιές τους. Καταγράφηκαν τουλάχιστον 70 διαφορετικές συγκεντρώσεις μόνο στο Μινσκ. Σε αυτές συμμετείχαν περίπου μερικές χιλιάδες ατόμων. Αναφέρθηκε υπέρμετρη χρήση βίας εκ μέρους της αστυνομίας. Οι συλλήψεις έφτασαν τις διακόσιες. Αυτή η Κυριακή ήταν η πρώτη από τον Αύγουστο που όλοι οι σταθμοί του μετρό στο Μινσκ ήταν ανοικτοί και η πρόσβαση στο ίντερνετ ήταν σχετικά ανεμπόδιστη. Πάντως παρόλο που η μείωση των συμμετεχόντων στις διαδηλώσεις ήταν αισθητή, η πίεση προς την κυβέρνηση δεν έχει υποχωρήσει ανάλογα.
Στις 14 Δεκεμβρίου οι συνταξιούχοι βγήκαν να διαδηλώσουν για μια φορά ακόμα. Υπολογίζεται ότι συμμετείχαν μερικές εκατοντάδες ατόμων. Στη διαδήλωση συμμετείχε και η γνωστή ηλικιωμένη ακτιβίστρια Νίνα Μπαγκίνσκαγια. Πολλοί κρατούσαν λευκοκόκκινες σημαίες, η σημαία της αντιπολίτευσης. Οι συλληφθέντες έφτασαν τους 80, με τον μεγαλύτερο σε ηλικία να είναι 78 χρονών.
Στις 20 Δεκεμβρίου πολλές διαδηλώσεις αναφέρθηκαν σε διάφορες περιφέρειες της Λευκορωσίας και πόλεις όπως το Μινσκ, Γκόντνο και Μπρεστ. Αυτή ήταν η 20η συνεχόμενη Κυριακή που διαδήλωναν οι Λευκορώσοι από τις προεδρικές εκλογές του Αυγούστου. Οι συλληφθέντες ήταν περίπου 150.
Στις 27 Δεκεμβρίου, παρά το πολύ κρύο και χιόνι διαδηλωτές βγήκαν και διαδήλωσαν σε διάφορες πόλεις της Λευκορωσίας. Η πορεία ονομάστηκε «ποερία των μπαλονιών» επειδή πολλοί άφησαν λευκά και κόκκινα μπαλόνια στο ουρανό. Αναφέρθηκαν συλλήψεις στο Μινσκ, το Μπρεστ και αλλού.
2021
Οι διαδηλώσεις, παρόλο που είχαν χάσει τη δυναμική τους, συνεχίστηκαν και το 2021.
Στις 3 Ιανουαρίου ομάδες διαδηλωτών διαδήλωσαν στο Μινσκ φέροντας την ιστορική σημαία της Λευκορωσίας και φωνάζοντας διάφορα συνθήματα κατά του Λουκασένκο και υπέρ της αντιπολίτευσης. Δέκα άτομα συνελήφθησαν. Στις 9 και 10 Ιανουαρίου πραγματοποιήθηκαν διάφορες διαδηλώσεις και πόλεις και κωμοπόλεις της Λευκορωσίας. Οι διαδηλώσεις ήταν πολλές και μικρές, καθώς οι διαδηλωτές προσπαθούσαν να αποφύγουν την καταστολή των αρχών. Διαδηλώσεις πραγματοποιήθηκαν και στις 17 Ιανουαρίου, καθώς και στις 24 του μήνα. Στις 24 Ιανουαρίου μάλιστα, σημειώθηκαν περίπου 160 συλλήψεις. Αυτή ήταν η 170η ημέρα των διαδηλώσεων από την 9η Αυγούστου.
Τον Φεβρουάριο οι διαδηλώσεις συνεχίστηκαν παρά το κρύο και τη σκληρή καταστολή των αρχών. Στα μέσα του μήνα συνεδρίασε για πρώτη φορά η λεγόμενη Λαϊκή Συνέλευση της Λευκορωσίας. Αυτή συστάθηκε από την κυβέρνηση του Λουκασένκο και υποτίθεται ότι τα 2.700 μέλη της εκπροσωπούν τον λαό. Στόχος της είναι να προτείνει τις απαραίτητες μεταρρυθμίσεις που πρέπει να γίνουν στο σύνταγμα αλλά και γενικότερα στο πολιτικό σύστημα. Κατά τις συνεδριάσεις της συνέλευσης, ο Λουκασένκο είπε ότι το νέο Σύνταγμα θα κατατεθεί σε δημοψήφισμα, ενώ αρνήθηκε την ύπαρξη πολιτικών κρατουμένων στη Λευκορωσία. Η αντιπολίτευση το έχει χαρακτηρίσει ως απάτη του καθεστώτος.
Καταστολή
μικρογραφία|Αστυνομικές δυνάμεις έχουν κλείσει την κεντρική λεωφόρο Ανεξαρτησίας κατά τη διάρκεια διαδήλωσης. μικρογραφία|Οι αστυνομικές αρχές κάνουν χρήση κανονιών νερού εναντίων διαδηλωτών Η κυβέρνηση ήδη πριν το αποκορύφωμα του κινήματος τον Αύγουστο είχε προχωρήσει σε ευθεία καταστολή πολλών αντικυβερνητικών συγκεντρώσεων. Η βία από την αστυνομία υποχώρησε λίγο στα μέσα του Αυγούστου, για να αυξηθεί εκ νέου στα τέλη του Αυγούστου και έπειτα. Οι μέθοδοι που χρησιμοποιεί η κυβέρνηση για την καταστολή είναι κυρίως οι μαζικές συλλήψεις, η διάλυση των διαδηλώσεων με δακρυγόνα, κροτίδες κρότου-λάμψης και σπρέι πιπεριού καθώς και με την ανάπτυξη οχημάτων εκτόξευσης νερού. Σύμφωνα με μαρτυρίες το άγριο ξυλοκόπημα διαδηλωτών είναι ένας άλλος τρόπος της αστυνομίας να διαλύσει τις διαδηλώσεις. Επίσης, οι αρχές για να δυσκολέψουν την οργάνωση μαζικών κινητοποιήσεων κυρίως στην πρωτεύουσα Μινσκ, συνήθιζαν να κλείνουν τους περισσότερους σταθμούς του μετρό καθώς και να εμποδίζουν ολοκληρωτικά ή σε μερικό βαθμό την πρόσβαση στο ίντερνετ. Συμπληρωματικά μέτρα είναι ο αποκλεισμός πλατειών και δρόμων που χρησιμοποιούν συνήθως οι διαδηλωτές. Στα μέσα Οκτωβρίου οι αστυνομικές αρχές είχαν απειλήσει να χρησιμοποιήσουν αληθινές σφαίρες εναντίον των διαδηλωτών. Πάντως η χρήση πλαστικών σφαιρών και σφαιρών καουτσούκ σε διαδηλώσεις είναι συχνό φαινόμενο.
Πολιτικοί πρόσφυγες και εκφοβισμός
Με το ξέσπασμα της κρίσης στη Λευκορωσία, πολλά γνωστά πρόσωπα της αντιπολίτευσης κατέφυγαν σε γειτονικές χώρες για να ξεφύγουν από τη σύλληψή τους από την αστυνομία. Χαρακτηριστικό παράδειγμα είναι αυτό της ηγέτις της αντιπολίτευσης, Σβετλάνα Τσιχανόφσκαγια η οποία μόλις δύο ημέρες μετά τις εκλογές διέφυγε στη Λιθουανία, όπου και της χορηγήθηκε βίζα παραμονής ενός έτους. Πέρα από αυτό όμως, η κυβέρνηση προώθησε τη διαφυγή στο εξωτερικό ηγετικών μορφών της αντιπολίτευσης, ακόμα και με αθέμιτους τρόπους, ως έναν τρόπο για να στερήσει από το κίνημα οργάνωση και ορμή. Συγκεκριμένα, όσα μέλη του συντονιστικού συμβουλίου δεν συνελήφθησαν, αναγκάστηκαν να εγκαταλείψουν τη χώρα. Πολλές φορές άτομα απελάθηκαν δια της βίας. Παραδείγματος χάρη, η Μαρία Κολενσίκοβα, απήχθη στις αρχές Σεπτεμβρίου από μασκοφόρους, για να οδηγηθεί μία μέρα αργότερα στα σύνορα με την Ουκρανία όπου οι αρχές προσπάθησαν να την απελάσουν. Τελικά η Κολεσνίκοβα έμεινε στη Λευκορωσία επειδή έσκισε το διαβατήριό της, αν και στη συνέχεια συνελήφθη.
Συμπληρωματικά, η κυβέρνηση εκφόβιζε τακτικά πολλά πρόσωπα. Πριν τις εκλογές η Σβετλάνα Τσιχανόσκαγια είχε δεχθεί μηνύματα από αγνώστους οι οποίοι απειλούσαν να απαγάγουν τα δυό της παιδιά και να τα βάλουν σε ορφανοτροφείο. Υπάρχουν πολλά άλλα παραδείγματα εκφοβισμού πολιτών, με χαρακτηριστικότερο τον εκφοβισμό της νομπελίστριας Σβετλάνα Αλεξίεβιτς. Αυτή ήταν το τελευταίο μέλος του συντονιστικού συμβουλίου που δεν είχε συλληφθεί ή απελαθεί, παρόλα αυτά κατήγγειλε τις αρχές ότι έβαζε αγνώστους να την παίρνουν τηλεφωνήματα και να της χτυπάνε το κουδούνι.
Θάνατοι
Το υπουργείο Εσωτερικών της Λευκορωσίας υποστηρίζει ότι κανένας θάνατος δεν ευθύνεται στις αστυνομικές αρχές.
Διεθνείς αντιδράσεις και ξένη εμπλοκή
μικρογραφία|457x457εσ|Οι διεθνείς αντιδράσεις στην επανεκλογή το Λουκασένκο:α)Μπλε- Λευκορωσία β)Κόκκινο- Απόρριψη των αποτελεσμάτων γ)Ανοιχτό κόκκινο- έκφραση ανησυχίας για την κλιμακούμενη βία, και δ)Πράσινο- Αναγνώριση των αποτελεσμάτωνΟι διεθνείς αντιδράσεις που ακολούθησαν τις εκλογές του Αυγούστου ποικίλλουν. Πολλές χώρες και οργανώσεις έχουν εκφράσει την άποψή τους, πολλές να απορρίπτουν τα αποτελέσματα αλλά και άλλες να συγχαίρουν τον Λουκασένκο για τη νίκη του. Οι χώρες που απέρριψαν τα αποτελέσματα αποτελούν σχεδόν όλες τις χώρες της Ευρώπης με εξαίρεση, την Τουρκία, τη Ρωσία και τη Μολδαβία. Επίσης απέρριψαν την επανεκλογή του Λουκασένκο οι ΗΠΑ, ο Καναδάς και η Ιαπωνία. Συμπληρωματικά, κάποιες χώρες εξέφρασαν ανησυχία για την κλιμακούμενη πολιτική κρίση. Τέτοιες χώρες ήταν η Αυστραλία, η Νότια Κορέα, η Βραζιλία, η Αργεντινή, η Γκάνα, το Μεξικό κ.α.
Από την άλλη δεν απέρριψαν τα αποτελέσματα αλλά αντίθετα συνεχάρησαν τον Λουκασένκο για τη νίκη του η Ρωσία, η Τουρκία, η Κίνα, οι περισσότερες χώρες της κεντρικής Ασίας καθώς και άλλες όπως το Βιετνάμ και η Βενεζουέλα.
Κυρώσεις κατά προσώπων
Κάποιες χώρες που απέρριψαν τα αποτελέσματα των εκλογών επέβαλαν επιπλέον κυρώσεις εις βάρος αξιωματούχων, πολλές φορές και κατά του ίδιου του Αλεξάντερ Λουκασένκο:
Ρωσία
Παρόλα αυτά μετά τις εκλογές η Ρωσία υποστήριξε σθεναρά την επανεκλογή του Λουκασένκο, ενώ και αυτός απομακρύνθηκε από την Ε.Ε. και τις ΗΠΑ για να προσεταιριστεί τη Ρωσία. Ο Ρώσος πρόεδρος Βλαντιμίρ Πούτιν ανακοίνωσε στις 27 Αυγούστου του 2020 ότι η ρωσική αστυνομία είναι έτοιμη να συνδράμει τη Λευκορωσική στην καταστολή των διαδηλώσεων, εφόσον χρειαστεί. Στις 3 Σεπτεμβρίου ο Ρώσος πρωθυπουργός επισκέφτηκε το Μινσκ, ενώ στα μέσα του μήνα, ο Λουκασένκο συναντήθηκε με τον Πούτιν στο Σότσι της Ρωσίας. Εκεί συμφωνήθηκε δάνειο που ξεπερνούσε σε ύψος τα 1 δισεκατομμύρια δολλάρια.
Ευρωπαϊκή Ένωση
Η Ευρωπαϊκή Ένωση αν και μόλις είχε αρχίσει μία διαδικασία προσεταιρισμού της Λευκορωσίας και συγκεκριμένα του Λουκασένκο, από την αρχή στήριξε το κίνημα διαδηλώσεων και απαίτησε επανάληψη των εκλογών. Ωστόσο οι κυρώσεις εναντίον της κυβέρνησης του Λουκασένκο σχετικά άργησαν καθώς επεβλήθησαν στις αρχές Οκτωβρίου του 2020. Υπήρξαν προτάσεις για μία πιο πολύπλευρη πίεση προς το καθεστώς του Λουκασένκο, όπως αυτή της Πολωνίας, που πρότεινε τη δημιουργία ενός «σχεδίου Μάρσαλ» για τη Λευκορωσία. Συγκεκριμένα πρότεινε να δημιουργηθεί ένα ειδικό ταμείο με κεφάλαια που θα έφταναν τα 1 δισεκατομμύρια ευρώ, ως αντίβαρο στο Ρωσικό δάνειο. Τα κεφάλαια αυτά θα χρηματοδοτούσαν το πέρασμα στη μετά-Λουκασένκο εποχή στη Λευκορωσία και προϋπόθεση για την εκταμίευση τους θα ήταν η επανάληψη των εκλογών και η δημοκρατική μεταρρύθμιση στη Λευκορωσία. Παρόλα αυτά το σχέδιο δεν προχώρησε.
Ουκρανία, Λιθουανία
Πέρα από την Ευρωπαϊκή Ένωση στενοί υποστηρικτές της Λευκορωσικής αντιπολίτευσης υπήρξαν και η Ουκρανία καθώς και Λιθουανία (η οποία αν και είναι μέλος της Ε.Ε. έδρασε αυτόνομα για να υποστηρίξει τη Λευκορωσική αντιπολίτευση). Η Ουκρανία αρνήθηκε να αναγνωρίσει τα αποτελέσματα των εκλογών και υποστήριξε την επανάληψή τους. Ο Λουκασένκο είχε υποστηρίξει την Ουκρανία στην κρίση της Κριμαίας, το 2014, αρνούμενος να αναγνωρίσει την τελευταία ως έδαφος της Ρωσίας. Παρόλα αυτά ο πρόεδρος της Ουκρανίας Βολοντιμήρ Ζελένσκυ δεν δίστασε να κατηγορήσει τον Λουκασένκο για νοθεία και να αναστείλει όλες τις διπλωματικές επαφές με τη Λευκορωσία. Επίσης η Ουκρανία προσφέρθηκε να φιλοξενήσει πολιτικούς πρόσφυγες από τη Λευκορωσία.
Η Λιθουανία έδρασε ξεχωριστά από την Ε.Ε. και υποστήριξε σθεναρά τη Λευκορωσική αντιπολίτευση. Ήταν η πρώτη που επέβαλε κυρώσεις κατά πολλών αξιωματούχων, ανάμεσά τους και στον Λουκασένκο, μαζί με την Εσθονία και τη Λετονία, χωρίς να περιμένει την απόφαση της Ε.Ε. Έγινε η κύρια χώρα υποδοχής πολιτικών αντιφρονούντων, φιλοξενώντας την ηγέτιδα της Λευκορωσικής αντιπολίτευσης Σβετλάνα Τσιχανόφσκαγια. Επίσης στη χώρα έχουν πραγματοποιηθεί δεκάδες συγκεντρώσεις υποστήριξης της αντιπολίτευσης της Λευκορωσίας.
Παραπομπές
Κατηγορία:Σελίδες με πηγές CS1 στα Ρωσικά (ru) Κατηγορία:Σελίδες με πηγές CS1 στα Λευκορωσικά (be) Κατηγορία:Σελίδες με πηγές CS1 στα Πολωνικά (pl) Κατηγορία:Διαδηλώσεις και διαμαρτυρίες στη Λευκορωσία Κατηγορία:Ιστορία της Λευκορωσίας
Σαριγκιούγ
Το Σαριγκιούγ (αρμενικά: Սարիգյուղ, έως το 1951 γνωστό ως Γλσκεντ ) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 1,253 κατοίκους.
Παραπομπές
Κατηγορία:Αγροτικές κοινότητες του Ταβούς Κατηγορία:Χωριά της Αρμενίας
Ερωτική Επιθυμία
Η ταινία αποτελεί το δεύτερο μέρος μιας ανεπίσημης τριλογίας, μαζί με το πρώτο μέρος, Ημέρες Αγριότητας (αγγλικός τίτλος: Days of Being Wild), του 1991 και το τελευταίο 2046 του 2004.
Πλοκή
Η ταινία εκτυλίσσεται στο Χονγκ Κονγκ, το 1962. Ο Τσόου Μο Γουαν, δημοσιογράφος, νοικιάζει ένα διαμέρισμα την ίδια μέρα με τη Σου Λε Ζεν, γραμματέα σε ναυτιλιακή εταιρεία. Είναι γείτονες, και παντρεμένοι με συζύγους που τους αφήνουν μόνους για λόγους δουλειάς. Παρά την παρουσία των γειτόνων και της σπιτονοικοκυράς, ο Τσόου και η Σου συναντιούνται μόνοι συχνά, και αρχίζουν να γίνονται φίλοι.
Εκμυστηρεύονται τις υποψίες τους ότι οι δυο τους σύζυγοί είναι παράνομο ζευγάρι. Ο Τσόου πείθει τη Σου να "παίξουν" αυτό που φαντάζονται ότι συμβαίνει με τους συντρόφους τους, και σιγά σιγά η λεπτή γραμμή ανάμεσα στο παιχνίδι και το αληθινό ειδύλλιο χάνεται.
Ο Τσόου ζητά από τη Σου να τον βοηθήσει να γράψει μια σειρά με θέμα τις πολεμικές τέχνες για την εφημερίδα του. Καθώς η σχέση τους γίνεται πιο στενή, οι γύρω τους αρχίζουν να το παρατηρούν, και ο Τσόου με τη Σου προσπαθούν να πείσουν ο ένας τον άλλο ότι δεν θα επαναλάβουν αυτό που έκαναν οι σύζυγοί τους. ΄
Παραπομπές
Κατηγορία:Κινέζικες ταινίες Κατηγορία:Ταινίες γυρισμένες στην Κίνα Κατηγορία:Ταινίες γυρισμένες στην Ταϊλάνδη Κατηγορία:Αισθηματικές δραματικές ταινίες Κατηγορία:Ταινίες του 2000 Κατηγορία:Κινεζόφωνες ταινίες
Ραιτική γλώσσα
Η Ραιτική είναι γλώσσα της αρχαιότητας, που μιλιόταν στην επαρχία της Ραιτίας στις Ανατολικές Άλπεις, βόρεια και δυτικά της επικράτειας στην οποία μιλιόταν η βενετική. Μαρτυρείται σποραδικά σε 250 περίπου επιγραφές σε διάφορα αρχαία ιταλικά αλφάβητα, γεγονός που αφήνει πολύ χώρο για διάφορες υποθέσεις στο θέμα της αρχαιότητας και της καταγωγής της γλώσσας. Για το ιστορικό έρευνας βλ. Schumacher (1992), Schumacher (1992) και Morandi (1999). Οι σύγχρονες απόψεις επί του θέματος υποδεικνύουν προς την κατεύθυνση της συγγένειας με την ετρουσκική (Rix 1998, Schumacher 1998).
Εξωτερικοί σύνδεσμοι
Κατηγορία:Αρχαίες γλώσσες Κατηγορία:Αταξινόμητες γλώσσες Κατηγορία:Γλώσσες της Αυστρίας Κατηγορία:Εξαφανισμένες γλώσσες της Ευρώπης
Φύσα
Φύσα (αρχαία ελληνικά: φῦσα ), αέρια εντέρου, αέρια από το έντερο, εντερικά αέρια ή απλά αέρια ονομάζονται τα αέρια που απελευθερώνονται από τον πρωκτό. Τα αέρια του εντέρου είναι κυρίως παράγωγα του πεπτικού συστήματος και της διαδικασίας της πέψης, μπορεί όμως να πρόκειται και για απλό αέρα που έχει εισέλθει στο σώμα μέσω της διαδικασίας της κατάποσης (αεροφαγία). Ο ήχος που ορισμένες φορές συνοδεύει την απελευθέρωση των αερίων παράγεται από την παλινδρομική ταλάντωση του πρωκτού. Η υπερβολική παραγωγή αερίων περιγράφεται ως μετεωρισμός.
Σύνθεση
Τα αέρια αποτελούνται κυρίως από
Παραπομπές
Κατηγορία:Πεπτικό σύστημα Κατηγορία:Αντανακλαστικά Κατηγορία:Ιατρικά σημάδια Κατηγορία:Μεθάνιο Κατηγορία:Συμπτώματα και σημάδια: Πεπτικό σύστημα και κοιλιά
Ιωάννης Καμπάκογλου
Ο Ιωάννης Καμπάκογλου, γεννημένος στην Θεσσαλονίκη στις 31 Ιανουαρίου 1970, είναι έλληνας πρώην πρωταθλητής και σήμερα προπονητής της αντισφαίρισης.
Είναι γιος του επίσης πρωταθλητή και προπονητή της αντισφαίρισης Γρηγόρη Καμπάκογλου όπου μαζί έχουν ακαδημία αντισφαίρισης στην Θεσσαλονίκη. Επίσης έχει διατελέσει προπονητής και στον Φθιωτικό Λαμίας.
Στο Πανελλήνιο πρωτάθλημα ήταν δεύτερος στο μονό το 1988 κι επτά φορές πρωταθλητής νέων. Πρώτος στο τουρνουά Fila diners club στην Αθήνα το 1994 με νίκη επί του Βαζαίου, πρώτος σε τουρνουά στις Ράχες Φθιώτιδος το 1997. Δεύτερος ήταν στο μονό του Εαρινού πρωταθλήματος το 1991, το 1994 στο τουρνουά Vitel στην Αθήνα χάνοντας από τον Μπαβέλα.
Αετόπετρα
Κατηγορία:Αποσαφηνίσεις ελληνικών τοπωνυμίων
Ιωάννης Καμπάκογλου
Στο κύπελλο Ντέιβις έχει αγωνιστεί με την εθνική ομάδα το 1986 και το 1989 με ρεκόρ μία νίκη και δύο ήττες. Έχει αγωνιστεί και με την εθνική ομάδα νέων όπου το 1985 κατέκτησαν το αργυρό μετάλλιο στο Βαλκανικό πρωτάθλημα.
παραπομπές
Κατηγορία:Έλληνες αθλητές της αντισφαίρισης Κατηγορία:Έλληνες προπονητές αντισφαίρισης Κατηγορία:Έλληνες Βαλκανιονίκες
Απόστολος Λάζαρης
Ο Απόστολος Λάζαρης (5 Μαΐου 1921 - 7 Μαρτίου 2018) ήταν Έλληνας οικονομολόγος, πανεπιστημιακός και πολιτικός. Υπήρξε κορυφαίο στέλεχος του ΟΗΕ, και μεταπολιτευτικά βουλευτής και υπουργός του ΠΑΣΟΚ.
Βιογραφικά στοιχεία
Γεννήθηκε το Μάιο του 1921 στα Λαζαράτα Λευκάδας. Την περίοδο της ναζιστικής κατοχής υπήρξε μέλος της ΕΠΟΝ. Σπούδασε οικονομικά στην τότε ΑΣΟΕΕ (σήμερα Οικονομικό Πανεπιστήμιο Αθηνών), και συνέχισε τις σπουδές του στη Βρετανία (Μάντσεστερ) και την Ιταλία (Ρώμη), όπου αναγορεύθηκε διδάκτορας οικονομικών επιστημών.
Διετέλεσε καθηγητής Οικονομικών στο Πανεπιστήμιο Πειραιώς, αλλά κυρίως σταδιοδρόμησε σε διεθνείς οργανισμούς. Μάλιστα υπήρξε διευθυντής Οικονομικής Ανάπτυξης του ΟΗΕ, του σημαντικότερου διεθνούς οργανισμού.
Το 1973 ξεκίνησε τη συνεργασία του με το αντιχουντικό ΠΑΚ του Ανδρέα Παπανδρέου και το 1974 εντάχθηκε στο ΠΑΣΟΚ. Ο Ανδρέας Παπανδρέου το 1978 του ανέθεσε την προεδρία της «Επιτροπής Ανάλυσης και Προγραμματισμού» του Κινήματος, στην οποία συμμετείχαν, μεταξύ άλλων, ο Κώστας Σημίτης, ο Γεράσιμος Αρσένης ο Παναγιώτης Ρουμελιώτης και άλλοι.
Το 1981 ο Απόστολος Λάζαρης εκλέχθηκε βουλευτής Επικρατείας του ΠΑΣΟΚ, ενώ το 1985 βουλευτής Α΄ Αθηνών. Διετέλεσε υπουργός Συντονισμού από τον Οκτώβριο του 1981 ως τον Ιούλιο του 1982 (πρώτος τη τάξει υπουργός). Τον Ιούλιο του 1982 το υπουργείο Συντονισμού αντικαταστάθηκε από το καινούριο υπουργείο Εθνικής Οικονομίας, το οποίο ανέλαβε ο Γεράσιμος Αρσένης, που διατήρησε και τη θέση του διοικητή της Τράπεζας της Ελλάδος που είχε από το 1981. Ο Λάζαρης επέστρεψε στην κυβέρνηση τον Ιανουάριο του 1984, όταν ανέλαβε υπουργός Προεδρίας της Κυβερνήσεως, μέχρι τον Ιούλιο του 1985.
Το Νοέμβριο του 1988 ήρθε σε σύγκρουση με τον Ανδρέα Παπανδρέου και παραιτήθηκε από τη βουλευτική του έδρα στην Α΄ Αθηνών (τον αντικατέστησε ο Γιάννος Παπαντωνίου), ενώ το 1989, λαμβάνοντας την υποστήριξη του ΠΑΣΟΚ και του Συνασπισμού, εκλέχθηκε ανεξάρτητος βουλευτής Λευκάδας.
Αξιόλογη είναι και η συγγραφική του δραστηριότητα, στην οποία εντάσσονται τα έργα Η μηχανική ελέγχου του αναπτυξιακού προγράμματος (1977) και Ποιος σοσιαλισμός; (1989).
Απεβίωσε στις 7 Μαρτίου 2018, σε ηλικία 97 ετών.
Παραπομπές
Κατηγορία:Έλληνες οικονομολόγοι Κατηγορία:Έλληνες πανεπιστημιακοί Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Α΄ Αθηνών Κατηγορία:Βουλευτές Λευκάδας Κατηγορία:Έλληνες βουλευτές επικρατείας Κατηγορία:Έλληνες υπουργοί Συντονισμού Κατηγορία:Έλληνες υπουργοί Προεδρίας
Ντένις Ζβίζντιτς
Ο Ντένις Ζβίζντιτς (Denis Zvizdić, 9 Ιουνίου 1964-) είναι πολιτικός από τη Βοσνία και Ερζεγοβίνη, ο οποίος χρημάτισε πρωθυπουργός (πρόεδρος του συμβουλίου υπουργών) από τις 11 Φεβρουαρίου 2015 ως τις 23 Δεκεμβρίου 2019. Είναι Βόσνιος Μουσουλμάνος και ανήκει στο Κόμμα της Δημοκρατικής Δράσης.
Σταδιοδρομία
Γεννήθηκε το 1964 στο Σαράγεβο. Σπούδασε στην Αρχιτεκτονική Σχολή του Πανεπιστημίου του Σαράγεβο και εν συνεχεία έγινε καθηγητής Αρχιτεκτονικής στο ίδιο ίδρυμα.
Το 2003 έγινε πρωθυπουργός στο καντόνι του Σαράγεβο και έπειτα πρόεδρος της βουλής του καντονιού εκείνου. Ήταν μέλος του κοινοβουλίου της Ομοσπονδίας της Βοσνίας και Ερζεγοβίνης στο διάστημα ανάμεσα στο 2010 και στο 2014.
Στις 11 Φεβρουαρίου 2015 εξελέγη πρωθυπουργός από τη Βουλή των Αντιπροσώπων της Βοσνίας και Ερζεγοβίνης με 28 ψήφους. Επί συνόλου 42 βουλευτών, οι 5 καταψήφισαν και οι 2 ψήφισαν "παρών". Ο Ζβίζντιτς υποσχέθηκε να βελτιώσει τις ενέργειες για την ένταξη της Βοσνίας και Ερζεγοβίνης στην Ευρωπαϊκή Ένωση.
Τον Δεκέμβριο του 2019 τον αντικατέστησε στην πρωθυπουργία ο Σέρβος Ζόραν Τεγκέλτιγια.
Παραπομπές
Κατηγορία:Πρωθυπουργοί της Βοσνίας και Ερζεγοβίνης
Hakusui Nursery School
Το κτίριο αν και απλό στον σχεδιασμό του, επιλύει με έξυπνο τρόπο το ζήτημα της τομής μιας και στο συγκεκριμένο οικόπεδο παρουσιάζεται μεγάλη υψομετρική διαφορά. Δημιουργεί 5 πλατφόρμες με διαφορά 2 σκαλοπατιών σε μορφή πλατύσκαλων και έτσι έχει ουσιαστικά ένα μονάχα επίπεδο στην συγκεκριμένη μεγάλη υψομετρική διαφορά. Ο συνδυασμός δηλαδή των διαβαθμίσεων και της λοξής στέγης δημιουργεί οπτικά και αισθητικά ένα ενιαίο επίπεδο. Σε κάθε διαβάθμιση υπάρχει μια τάξη και στα διαλλείματα ο επίπεδος χώρος έξω από κάθε τάξη αλλά και τα πλατύσκαλα συμβάλλουν στην εκτόνωση των παιδιών. Τα παιδιά έχουν την δυνατότητα να κοινωνικοποιούνται πλήρως, μιας και στα διαλείμματα αλληλεπιδρούν άμεσα με τα παιδιά όλων των διαφορετικών τάξεων και ηλικιών που έχει το σχολείο. Στο ανώτερο επίπεδο βρίσκουμε την βασική είσοδο του κτιρίου και στο κατώτερο ένα κομμάτι υπαίθριας αυλής. Ο σχεδιασμός του εσωτερικού χώρου είναι ζεστός μιας και κυριαρχεί η παρουσία του ξύλου σχεδόν σε όλο το εσωτερικό (πανέλα, πάτωμα, υποστηλώματα). Όλοι οι συνήθεις νεκροί χώροι χρησιμοποιούνται σαν αποθηκευτικοί χώροι και παρεμβάλλεται αρκετά το στοιχείο της εργονομίας στην σύνθεση. Εκτός της κάτω υπαίθριας αυλής παρουσιάζεται και μια μικρή ακόμα αυλή στο τμήμα του κτιρίου που έχουμε δώμα. Στο τμήμα αυτό έχουμε τάξεις αλλά για τα παιδιά που είναι σε βρεφική ηλικία ακόμα.
Στόχοι σχεδιασμού
Η σύνθεση του κτιρίου βασίζεται πάνω στο παιδί και στις αναλογίες του. Τα σκαλία με το ύψος τους (ρίχτι), όπως και τα διάφορα έπιπλα είναι σχεδιασμένα για το ύψος ενός μικρού παιδιού. Η χωροθέτηση των αιθουσών και των υπολοίπων στοιχείων (όπως υποστυλώματα, κιγκλιδώματα) έχουν σχεδιαστεί με τέτοιο τρόπο ώστε να παρουσιάζονται ελάχιστα τυφλά σημεία στον χώρο. Αυτό προσδίδει μια ασφάλεια στους μεγάλους αφού τα παιδιά δεν χάνονται από το οπτικό πεδίο των δασκάλων και μια ελευθερία κινήσεων των παιδιών μέσα στον χώρο και οικιοποίησης με αυτόν. Τα παιδιά δεν περιορίζονται για το που ακριβώς θα κάνουν διάλειμμα μέσα στον χώρο του σχολείου.
Τα μεγάλα υαλοστάσια από την πλευρά της υπαίθριας αυλής (κατώτατο επίπεδο) επιτρέπουν την άμεση οπτική και φυσική επαφή των χρηστών με το φυσικό περιβάλλον που υπάρχει στην αυλή και στον γύρω χώρο. Εκτός από το φυτικό στοιχείο στην υπάιθρια αυλή παρατηρείται και η ενσωμάτωση του υδάτινου στοιχείου μέσω μιας μικρής λίμνης. Παρά την χρήση μεγάλων και πολλών υαλοστασίων στο κτίριο, οι αρχιτέκτονες κατάφεραν να κάνουν το κτίριο αρκετά βιοκλιματικό.
Βιοκλιματικά χαρακτηριστικά κτιρίου
Το κτίριο παρουσιάζει όπως προείπαμε αρκετά βιοκλιματικά στοιχεία. Ένα από τα πιο βασικά του στοιχεία είναι η κεκλιμένη στέγη με την δυνατότητα συλλογής των ομβρίων. Τα νερά της βροχής συλλέγονται και χρησιμοποιούνται στις διάφορες λειτουργίες του κτιρίου. Ο προσανατολισμός του κτιρίου βοηθάει στον φυσικό αερισμό αλλα και φυσικό ηλιασμό του κτιρίου. Ο φυσικός αερισμός του κτιρίου επιτυγχάνεται μέσα από την σύνθεση της τομής. Η νότια πλευρά είναι στο κατώτερο σημείο οπότε ο δροσερός νότιος αέρας εισέρχεται από εκείνη την μεριά και καταλήγει στο δώμα που βρίσκεται στην βόρεια πλευρά, κρατώντας την θερμοκρασία του κτιρίου εσωτερικά σε βιώσιμα επίπεδα. Στην κεκλιμένη στέγη υπάρχουν διάφορες τρύπες, οι οποίες λειτουργούν ως παράθυρα και δίνουν αρκετό φως μέσα στο κτίριο.
Βραβεία
Οι αρχιτέκτονες του συγκεκριμένου κτιρίου μετά από την αποπεράτωση του απέσπασαν δυο βραβεία για τον σχεδιασμό και την κεντρική ιδεά αυτού του κτιρίου. Το A' Deisgn Award Competition και το If World Design Award. Και οι δυο διαγωνισμοί είναι παγκόσμιοι με στόχο την ανάδειξη νέων αρχιτεκτονικών γραφείων με νέες και προτώτυπες ιδέες που θέλουν να προωθήσουν την επιχείρηση τους στον παγκόσμιο ιστό. Η ιδέα λοιπόν του μεγάλου σπιτιού που εφάρμοσαν οι αρχιτέκτονες, ώστε να μπορούν τα παιδιά όλων των ηλικιών του σχολείου να επικοινωνούν μεταξύ τους απέσπασε αυτά τα δυο βραβεία. Οι κριτές διέκριναν την ικανότητα αυτού του σχεδιασμού να προωθεί έναν αρκετά κοινωνικό τρόπο ζωής. Αυτή η πρόταση του τρόπου ζωής σε συνδυασμό με τους συγκεκριμένους χρήστες (τα παιδιά) θεωρήθηκε μια αρκετά αξιοποιήσιμη και πρωτότυπη ιδέα για την κοινωνική διάσταση των ανθρώπων, μιας και αυτά τα παιδιά θα μπορέσουν όταν μεγαλώσουν να έχουν ανεπτυγμένο αρκετά το αίσθημα και την ανάγκη της κοινωνικοποίησης.
Ενδεικτική Βιβλιογραφία
https://inhabitat.com/terraced-wooden-nursery-school-brings-the-japanese-landscape-indoors/
Κατηγορία:Κτίρια και κατασκευές στην Ιαπωνία
Άγιος Δημήτριος Σερρών
Ο Άγιος Δημήτριος ή (Το) Παλιότρος είναι χωριό του Δήμου Βισαλτίας στον νομό Σερρών. Έχει πληθυσμό 292 κατοίκους (απογραφή 2011). Το προηγούμενο όνομά του ήταν Παλιότρος και υπαγόταν στην Κοινότητα Καστανοχωρίου μέχρι το 1928 οπότε και αποσπάστηκε ως αυτόνομη κοινότητα Το 1950 μετονομάστηκε σε Άγιος Δημήτριος σε Κοινότητα Αγίου Δημητρίου) . Το 1999 με το πρόγραμμα Καποδίστριας συνενώθηκε με άλλες κοινότητες της περιοχής, που αποτέλεσαν στη συνέχεια τα δημοτικά διαμερίσματα, στον Δήμο Τραγίλου. Με την εφαρμογή του προγράμματος Καλλικράτης το 2011 εντάχθηκε στο νέο δήμο Βισαλτίας.
Νέα Καστίλη (Ισπανία)
Η Νέα Καστίλη (Ισπανικά:Castilla la Nueva) είναι μια ιστορική περιοχή της Ισπανίας. Χονδρικά ανταποκρίνεται στο νότιο τμήμα του Βασιλείου της Καστίλης, που κατέλαβαν κατά τη Reconquista της χερσονήσου Χριστιανοί βασιλείς από Μουσουλμάνους κυβερνήτες. Μερικά σημαντικά επιτεύγμτα σε αυτή την ανάκτηση ήταν η κατάληψη του Τολέδο το 1085, που τερμάτισε το Βασίλειο του Τολέδο των Ταϊφά, και η μάχη του Λας Νάβας δε Τολόσα το 1212.
Αντώνης Φλούντζης
Ο Αντώνης Φλούντζης (1906-1988) ήταν Έλληνας κομμουνιστής, αντιστασιακός και γιατρός. Έχει συγγράψει πολλά βιβλία που αφορούν τα στρατόπεδα συγκέντρωσης της κατοχικής περιόδου και τους τόπους εξορίας μετά την απελευθέρωση.
Νέα Καστίλη (Ισπανία)
Η Νέα Καστίλη διαχωρίζεται από την Παλαιά Καστίλη στα βόρεια από την οροσειρά Κεντρικό σύστημα (Sistema Central), και έχει ιστορικά συμπεριλάβει τις Ισπανικές επαρχίες της Θιουδάδ Ρεάλ, την Κουένκα, τη Γουαδαλαχάρα, τη Μαδρίτη και το Τολέδο. Σε πιο σύγχρονη διοίκηση, καλύπτει τις αυτόνομες κοινότητες της Μαδρίτης και την Καστίλη-Λα Μάντσα (η οποία επίσης περιλαμβάνει το Αλμπαθέτε).
Αντώνης Φλούντζης
Βιογραφικό
Ο Αντώνης Φλούντζης γεννήθηκε στο Αιτωλικό το 1906 από πατέρα ναυτικό. Σπούδασε Ιατρική στο Πανεπιστήμιο Αθηνών και από τα φοιτητικά χρόνια εντάχθηκε στην ΟΚΝΕ. Αργότερα έγινε μέλος του ΚΚΕ. Για τους αγώνες του με το φοιτητικό και λαϊκό κίνημα διώχθηκε πολλές φορές. Κρατήθηκε συνολικά 24 χρόνια, με διοικητικές αποφάσεις, σε φυλακές και στρατόπεδα συγκέντρωσης, χωρίς ποτέ να υπογράψει δήλωση μετανοίας.
Κρατήθηκε στην Ακροναυπλία, στα Στρατόπεδα συγκέντρωσης Λάρισας και Χαϊδαρίου, στις Φυλακές Αβέρωφ, στη Μακρόνησο, στον Αη Στράτη, στα Αντικύθηρα, στην Τρίπολη, και από τη δικτατορία του 1967 στα Γιούρα και στο Παρθένι της Λέρου. Σαν γιατρός πρόσφερε τις υπηρεσίες του στους συγκρατουμένους του. Στο Στρατόπεδο συγκέντρωσης Χαϊδαρίου ήταν ο υπεύθυνος γιατρός του στρατοπέδου. Τον Σεπτέμβριο του 1952, εξόριστος στον Αη Στράτη, προσέφερε ιατρική νοσηλεία στον εκεί εξόριστο Κώστα Γαβριηλίδη και μετά το θάνατό του στο νησί τον μετέφερε στην Αθήνα μαζί με την κόρη του Γαβριηλίδη.
Μετά την απελευθέρωση από τους Γερμανούς, όσο καιρό ήταν ελεύθερος, πήρε δραστήρια μέρος στο λαϊκό κίνημα και ιδιαίτερα στους αγώνες του κλάδου του.
Αποφυλακίστηκε από τα Αντικύθηρα το 1962. Το 1967 η Χούντα των Συνταγματαρχών τον εκτόπισε στα Γιούρα και στο Παρθένι της Λέρου, απ' όπου αποφυλακίστηκε στις 30-10-1968 για λόγους υγείας. Μετά την οριστική αποφυλάκισή του άσκησε το ιατρικό επάγγελμα στην Αθήνα.
Πέθανε στην Αθήνα τον Γενάρη του 1988 και τάφηκε στο Γ’ Νεκροταφείο Αθηνών στις 13 Ιανουαρίου. Ήταν παντρεμένος με την Κατίνα Φλούντζη και είχε μια κόρη τη Διάνα.
Ο Δήμος Χαϊδαρίου τίμησε τις υπηρεσίες του προς τον συνάνθρωπο και τους συγκρατούμενούς του δίνοντας στην οδό πριν το ΚΕΒΟΠ το όνομά του: Οδός Φλούντζη Αντ.
Πηγές
Κατηγορία:Έλληνες κομμουνιστές Κατηγορία:Έλληνες αντιστασιακοί Κατηγορία:Έλληνες ιατροί του 20ού αιώνα
Άγιος Δημήτριος Σερρών
Πηγές
Κατηγορία:Χωριά του νομού Σερρών
Νέα Καστίλη (Ισπανία)
Δείτε επίσης
Κατηγορία:Ιστορικές περιοχές της Ισπανίας
Κλάουδια Μάρτιν
Η Κλάουδια Μάρτιν (Claudia Martín Martínez, 28 Αυγούστου 1989 -) είναι Μεξικανή ηθοποιός και επικοινωνιολόγος.
Από μικρή ηλικία έδειξε ενδιαφέρον για την ηθοποιία, ενώ έμαθε να χορεύει και να τραγουδά. Έχει πτυχίο στην οπτικοακουστική επικοινωνία από το Πανεπιστήμιο Charles III της Μαδρίτης. Έζησε στη Μαδρίτη για τέσσερα χρόνια, όπου σπούδασε ηθοποιία και costume design και για λίγο καιρό στην Αγγλία όπου σπούδασε αγγλικά.
Μετά το τέλος των σπουδών της επέστρεψε στο Μεξικό και εργάστηκε στην τηλεοπτική εταιρεία Televisa, ως costume designer για τις διάφορες παραγωγές της. Ένα χρόνο αργότερα εγκατέλειψε την δουλειά της και ξεκίνησε μαθήματα ηθοποιίας στο Centro de Educación Artística.
Έκανε το ντεμπούτο της στην τηλεόραση το 2015 στην τηλενουβέλα Amores con trampa, και το 2017 έπαιξε τον πρώτο της πρωταγωνιστικό ρόλο στην τηλενουβέλα Sin tu mirada.
Την περίοδο 2015-2016 ήταν σύντροφος του ηθοποιού Χάρι Γεϊτνερ. Τον Νοέμβριο του 2019 παντρεύτηκε με τον Αντρές Τοβάρ.
Εξωτερικοί Σύνδεσμοι
Κατηγορία:Μεξικανές ηθοποιοί τηλεόρασης
Ονείρωξη
Ονείρωξη, ή αλλιώς ρεύση, ονομάζεται ο αυθόρμητος οργασμός κατά τη διάρκεια του ύπνου ο οποίος εκδηλώνεται με εκσπερμάτωση στους άνδρες ή κολπική λίπανση ή/και οργασμό στις γυναίκες. Οι ονειρώξεις είναι πιο συχνές κατά την εφηβεία και τα πρώτα χρόνια της ενήλικης ζωής, αλλά μπορεί να συμβούν και οποιαδήποτε στιγμή μετά την ήβη. Κατά τη διάρκεια της ονείρωξης, ο άνδρας που τη βιώνει είναι πιθανό να ξυπνήσει, χωρίς όμως αυτό να είναι απαραίτητο, αλλά για τις γυναίκες, ορισμένοι ερευνητές έχουν προσθέσει το επιπλέον κριτήριο ότι η γυναίκα θα πρέπει να ξυπνήσει κατά τη διάρκεια του οργασμού και να αναγνωρίζει ότι συνέβη οργασμός, προτού θεωρηθεί ονείρωξη, καθώς κολπική λίπανση από μόνη της δεν υποδηλώνει απαραίτητα ότι η γυναίκα βίωσε οργασμό.
Σύνθεση
Λόγω της δυσκολίας στη συλλογή δείγματος σπέρματος που παράγεται κατά τις ονειρώξεις, λίγες είναι οι μελέτες που έχουν εξετάσει τη σύνθεσή του. Στη μεγαλύτερη μελέτη, η οποία περιελάμβανε δείγματα ονειρώξεων από 10 άνδρες με αδυναμία εκσπερμάτωσης, η συγκέντρωση των σπερματοζωαρίων ήταν ισοδύναμη με δείγματα που ελήφθησαν από τους ίδιους άνδρες με δονητική διέγερση του πέους, αν και τα ποσοστά των σπερματοζωαρίων που ήταν κινητά και είχαν φυσιολογική μορφολογία ήταν υψηλότερα στα δείγματα ονειρώξεων.
Συχνότητα
Σε μια λεπτομερή μελέτη, άνδρες και γυναίκες ανέφεραν ότι περίπου το 8% των καθημερινών ονείρων τους περιέχουν κάποια μορφή σεξουαλικής δραστηριότητας. Το 4% των σεξουαλικών ονείρων μεταξύ ανδρών και γυναικών είχε ως αποτέλεσμα και οργασμό.
Άνδρες
Η συχνότητα των ονειρώξεων είναι ιδιαίτερα μεταβλητή. Μερικοί ανέφεραν ότι προκαλούνται μετά από σεξουαλική αδράνεια για περίοδο 1-2 εβδομάδων, χωρίς καμία εμπλοκή σε συνουσία ή αυνανισμό. Κάποιοι άνδρες έχουν βιώσει μεγάλο αριθμό ονειρώξεων ως έφηβοι, ενώ κάποιοι άλλοι δεν έχουν βιώσει ποτέ. Στις ΗΠΑ, το 83% των ανδρών βιώνουν ονειρώξεις κάποια στιγμή στη ζωή τους. Για τους άνδρες που έχουν βιώσει ονείρωξη, η μέση συχνότητα κυμαίνεται από 0,36 φορές την εβδομάδα (περίπου μία φορά κάθε τρεις εβδομάδες) για την ηλικία των 15 ετών, έως 0,18 φορές την εβδομάδα (περίπου μία φορά κάθε πεντέμισι εβδομάδες) για την ηλικία των 40 ετών. Όσον αφορά τους παντρεμένους άνδρες, ο μέσος όρος κυμαίνεται από 0,23 φορές την εβδομάδα (περίπου μία φορά το μήνα) για 19χρονους και παντρεμένους άνδρες, έως 0,15 φορές την εβδομάδα (περίπου μία φορά κάθε δύο μήνες) για τους παντρεμένους των 50 ετών. Σε ορισμένα μέρη του κόσμου, οι ονειρώξεις είναι πιο συχνές. Για παράδειγμα, στην Ινδονησία έρευνες έδειξαν ότι το 97% των ανδρών βιώνουν ονειρώξεις μέχρι την ηλικία των 24 ετών.
Μερικοί άνδρες βιώνουν ονειρώξεις μόνο σε μια συγκεκριμένη ηλικία, ενώ άλλοι τις έχουν σε όλη τους τη ζωή μετά την εφηβεία. Η συχνότητα με την οποία κάποιος άνδρας βιώνει ονειρώξεις δεν έχει συνδεθεί οριστικά με τη συχνότητα του αυνανισμού. Ο Alfred Kinsey διαπίστωσε ότι μπορεί να υπάρχει "κάποια συσχέτιση μεταξύ των συχνοτήτων του αυνανισμού και των συχνοτήτων των ονειρώξεων. Γενικά, οι άνδρες με τις υψηλότερες συχνότητες ονειρώξεων μπορεί να έχουν κάπως χαμηλά ποσοστά αυνανισμού. "
Ένας παράγοντας που μπορεί να επηρεάσει τον αριθμό των ονειρώξεων στους άνδρες είναι αν παίρνουν φάρμακα με βάση την τεστοστερόνη. Σε μια μελέτη του 1998 που διενεργήθηκε από τους Finkelstein et al, ο αριθμός των αγοριών που ανέφεραν ονειρώξεις αυξήθηκε δραστικά καθώς αυξήθηκαν και οι δόσεις της τεστοστερόνης που λάμβαναν, από το 17% χωρίς λήψη στο 90% στην υψηλή δόση.
Δεκατρία τοις εκατό των ανδρών βιώνουν την πρώτη τους εκσπερμάτωση ως αποτέλεσμα ονείρωξης. Ο Kinsey διαπίστωσε ότι τα ποσοστά των ανδρών που βίωσαν την πρώτη τους εκσπερμάτωση από ονείρωξη ήταν μεγαλύτερα από εκείνα που βίωσαν την πρώτη τους εκσπερμάτωση μέσω αυνανισμού. Η μελέτη δείχνει ότι η εκσπερμάτωση που προέκυψε από ονείρωξη καθυστέρησε ένα χρόνο ή και περισσότερο από αυτό που θα ήταν αναπτυξιακά δυνατό για αυτούς τους άνδρες μέσω φυσικής διέγερσης.
Γυναίκες
Η συχνότητα των ονειρώξεων είναι μεταβλητή, όπως και στους άνδρες. Το 1953, ο ερευνητής Alfred Kinsey διαπίστωσε ότι σχεδόν το 40% των γυναικών από τις οποίες πήρε συνέντευξη είχαν έναν ή περισσότερους νυχτερινούς οργασμούς. Εκείνες που δήλωσαν πως βίωσαν το παραπάνω ανέφεραν ότι συνέβαιναν συνήθως πολλές φορές το χρόνο και ότι εμφανίστηκαν για πρώτη φορά από τα δεκατρία έτη και το αργότερο μέχρι την ηλικία των 21 ετών. Ο Kinsey όρισε την γυναικεία ονείρωξη ως τη σεξουαλική διέγερση κατά τη διάρκεια του ύπνου η οποία ξυπνάει τη γυναίκα ώστε να αντιληφθεί τον οργασμό.
Μια έρευνα που δημοσιεύτηκε από την Barbara L Wells το 1986 στο Journal of Sex Research δείχνει ότι έως και το 85% των γυναικών έχουν βιώσει νυχτερινό οργασμό μέχρι την ηλικία των 21 ετών. Αυτή η έρευνα βασίστηκε σε γυναίκες που ξυπνούν εξαιτίας ή κατά τη διάρκεια του οργασμού.
Μελέτες έχουν δείξει ότι οι άνδρες έχουν πιο συχνά αυθόρμητες σεξουαλικές εμπειρίες κατά τον ύπνο από ό,τι οι γυναίκες. Οι γυναικείες ονειρώξεις μπορεί να είναι πιο δύσκολο να εντοπιστούν με βεβαιότητα από ό,τι οι ανδρικές, επειδή η εκσπερμάτωση είναι συνήθως αλληλένδετη με τον ανδρικό οργασμό, ενώ η κολπική λίπανση δεν υποδηλώνει απαραίτητα οργασμό.
Συνειδητά όνειρα
Η σεξουαλική δραστηριότητα είναι ένα συχνά αναφερόμενο θέμα των συνηδειτών ονείρων. Οι LaBerge, Greenleaf και Kedzierski (1983) πραγματοποίησαν μια πιλοτική μελέτη για να προσδιορίσουν σε ποιο βαθμό η υποκειμενικά βιωμένη σεξουαλική δραστηριότητα μέσα στα συνειδητά όνειρα κατά τη διάρκεια της φάσης REM θα αντανακλούνταν σε φυσιολογικές αποκρίσεις.
Παραπομπές
Κατηγορία:Ανδρική υγεία Κατηγορία:Ύπνος
Επταγώνια
Η Επταγώνια είναι κοινότητα της επαρχίας Λεμεσού στην Κύπρο.